open-index/open-wikipedia-markdown huggingface dataset:
ADIRU

**Air Data Inertial Reference Unit** eli **ADIRU** on lentotietokonejärjestelmä. Järjestelmää valmistavat useat eri yritykset. Sitä käytetään siviili- ja sotilaskoneissa.

Lokakuussa 2008 Qantasin lennon 72 yhteydessä ADIRU-järjestelmä ilmoitti virheellisesti, että lentokone sakkaa tulkitessaan väärin ilmanpainetta ja tulokulmaa. Kone kääntyi syöksyyn, mutta lentäjien onnistui oikaista se. Sata matkustajaa loukkaantui, ja kone teki hätälaskun.

## Lähteet
Brendon Hartley

**Brendon Hartley** (s. 10. marraskuuta 1989 Palmerston North, Uusi-Seelanti) on uusiseelantilainen rata-autoilija. Hän kilpaili vuosina 2017–2018 Formula 1:ssä Toro Rosso -tallin kuljettajana.

## Ura
Hartley on voittanut vuonna 2007 Eurocup Formula Renault 2.0 -sarjan mestaruuden ja sijoittunut kolmanneksi Britannian F3 -sarjassa vuonna 2008.

Hartley toimi vuodesta 2009 heinäkuuhun 2010 Red Bull ja Scuderia Toro Rosso -tallien testikuljettajana. Heinäkuussa 2010 Red Bull ilmoitti, ettei Hartley ole enää osa Red Bull Junior Team -kuljettajien kehitysohjelmaa, eikä hän toimi Red Bullin ja Toro Rosson testi- ja varakuljettajana. Samana vuonna Hartley kilpaili Formula Renault 3.5 -luokassa Tech 1 Racing -tallissa, kunnes hänet korvattiin Jean-Éric Vergnellä.

Myöhemmin kaudella 2010 hän pääsi GP2-sarjan pariin viimeiseen kilpailuun Scuderia Coloni -talliin tuuraamaan Bulgarian Vladimir Arabadžievia. Hän ajoi kuudenneksi Abu Dhabin sprinttikilpailussa saavuttaen yhden pisteen. Hartley jatkoi Formula Renault 3.5 -sarjassa vuonna 2011 sijoittuen sarjan seitsemänneksi. Samana vuonna hän ajoi neljä kilpailua GP2:ssa Ocean Racing Technology -tallissa korvaten Kevin Mirochan. Hän saavutti neljä pistettä. Vuonna 2012 Hartley palasi tallin kuljettajaksi Bahrainissa korvaten Jon Lancasterin. Hän ajoi kymmenenneksi saavuttaen yhden pisteen. Espanjan kilpailussa hänet korvasi brasilialainen Victor Guerin.

Vuosina 2014–2017 Hartley kilpaili FIA World Endurance Championship -kestävyyssarjassa Porschen tehdastallin kuljettajana. Hänen autokuntansa voitti mestaruuden kausilla 2015 ja 2017.

Hartley toimi kaudella  Toro Rosson Formula 1 -tallin kilpakuljettajana Yhdysvaltain osakilpailusta alkaen. Hän tuurasi Yhdysvalloissa Pierre Gaslya, joka nostettiin Super Formuloista Daniil Kvjatin tilalle, mutta Gasly ajoi Super Formuloiden kauden päätösosakilpailun Japanissa. Kaudella  Hartley jatkoi kokonaisen kauden tallissa ja hän ajoi kauden aikana pisteille kolmesti sijoittuen parhaimmillaan yhdeksänneksi Yhdysvaltain osakilpailussa. 

Kaudeksi  Hartley ei saanut jatkosopimusta tallista, minkä seurauksena hän siirtyi Ferrarin testikuljettajaksi. Samana vuonna hän ajoi jälleen kestävyysajoja Sebringin radalla.

Kaudella 2019–2020 Hartley vaihtoi Toyotan WEC-talliin. Hänen autokuntansa voitti kauden aikana Fujin ja Le Mansin ajot. 

Hän sai kauden aikana mahdollisuuden ajaa myös Dragon Racing -tallin autolla Formula E -sarjassa viiden osakilpailun verran.

## FIA WEC -tulokset

## Formula 1 -tulokset
### Tulokset kilpailuittain

### Kaudet numeroina

## GP2-tulokset

## Lähteet
Selwyn Ward

**Selwyn Jaydon Ward** (s. 13. kesäkuuta 1977 Kokomo, Indiana, Yhdysvallat) on yhdysvaltalainen näyttelijä. Hän on näytellyt muun muassa TJ Johnsonin roolia televisiosarjoissa *[[Power Rangers Turbo]]* ja *[[Power Rangers in Space]]*.

## Ura
Wardin näyttelijäura alkoi vuonna 1997 televisiosarjassa *Power Rangers Turbo*, jossa hän tuli Jason David Frankin näyttelemän Punaisen Turbo Rangerin Tommy Oliverin seuraajaksi. Wardista tuli näin ensimmäinen tummaihoinen, joka on esittänyt Punaista Rangeria. Sarjan aikana hänellä oli cameorooli elokuvassa *[[American History X]]*. Wardin näyttelemä hahmo TJ Johnson jatkoi vielä *Power Rangers in Spacessa*, mutta tällä kertaa Sinisenä Avaruus Rangerina. Sarjaa esitettiin vuonna 1998, jonka jälkeen Ward vieraili vielä kahdessa jaksossa *[[Power Rangers: Lost Galaxy]]ssa* Sinisenä Avaruus Rangerina.

Power Rangersin jälkeen Ward teki muutamia vierasesiintymisiä televisiosarjoissa ja pieniä rooleja elokuvissa *[[Moesha]]*, *[[The Expendables (vuoden 2000 elokuva)|The Expendables]]* ja *[[Passions]]*. Hän palasi vielä Power Rangersin pariin vuonna 2002 *[[Power Rangers: Wild Force]]ssa*, jossa Ward uusi roolinsa Punaisena Rangerina jaksossa "Forever Red".

## Lähteet
* World of Ward: A Selwyn Ward 
* TV.com 

### Viitteet
The Saturdays

**The Saturdays** oli vuonna 2007 perustettu irlantilais-brittiläinen popyhtye, johon kuului viisi naisjäsentä: Frankie Sandford, Vanessa White, Una Healy, Mollie King ja Rochelle Humes.

The Saturdays ponnahti suosioon heti ensimmäisen singlejulkaisun ”If This Is Love” myötä. Pian he julkaisivat ensimmäisen studioalbuminsa *[[Chasing Lights]]*. Albumin julkaisun jälkeen he aloittivat ensimmäisen kiertueensa nimeltä *The Work Tour*. Lokakuussa 2009 ilmestyi yhtyeen toinen albumi *[[Wordshaker]]*.

Vuonna 2010 yhtyeen jäsenistä kuvattiin televisiosarjaa *The Satudays: 24/7*. He ovat myös kirjoittaneet kirjan nimeltä *The Saturdays: Our Story*.

Kolmas albumi *[[On Your Radar]]* julkaistiin marraskuussa 2011. Siltä julkaistiin singleinä kappaleet ”Notorious” , ”All Fired Up” ja ”My Heart Takes Over”. Joulukuussa 2011 yhtye aloitti kolmannen kiertueensa *All Fired Up! Live*.

Syksyllä 2013 yhtye julkaisi neljännen studioalbuminsa *[[Living for the Weekend]]*, josta julkaistiin singleinä ”30 Days”, ”What About Us”, ”Gentleman” ja ”Disco Love”.

## Diskografia
### Studioalbumit
* Chasing Lights (2008)
* Wordshaker (2009)
* On Your Radar (2011)
* Living for the Weekend (2013)

### EP:t
* Headlines! (2010)
* Chasing the Saturdays (2013)

## Aiheesta muualla

* Yhtyeen kotisivut
Ganander

**Ganander** viittaa seuraaviin henkilöihin:

* Christfried Ganander (1741–1790), pappi ja kansankulttuurin kerääjä
* Henrik Ganander (k. 1752), pappi ja saamen kielen kieliopin tekijä
Diskreetti kosinimuunnos

**Diskreetissä kosinimuunnoksessa** eli DCT-menetelmässä *(Discrete Cosine Transform)* ihmissilmän puutteellista havainnointikykyä käytetään hyväksi.
  
Diskreetti kosinimuunnos on häviöllinen pakkausalgoritmi, jonka avulla kuvasta voidaan karsia ylimääräistä informaatiota. Videokuvaa pakattaessa käytetään kaksiulotteista muunnosta, joissa muuttujina ovat korkeus- ja leveyskoordinaatit. Kullekin 8*8 pikselin perusyksikölle lasketaan DCT-kertoimet ja kuvalohko esitetään näistä kertoimista koostuvana matriisina. Koska ihmissilmä ei erota tarkasti pieniä värin muutoksia, voidaan eri kuvalohkoja koodata samalla väriarvolla ja korvata kertoimia keskiarvoilla. Menetelmää käytetään lähes kaikissa häviöllisissä kuvanpakkausmenetelmissä kuten JPEG, Motion JPEG, Digital Video (DV) ja MPEG. Lopuksi kertoimet järjestellään sopivaan järjestykseen häviötöntä pakkausta, esimerkiksi Huffmanin koodausta varten.

Diskreetti kosinimuunnos on samankaltainen diskreetin Fourier-muunnoksen kanssa. DCT voi arvioida rivejä vähemmällä määrällä kertoimia.

Diskreettiin kosinimuunnokseen liittyvät läheisesti diskreetti sinimuunnos (DST) sekä muokattu diskreetti kosinimuunnos (MDCT), joista jälkimmäistä käytetään MP3-pakkauksessa.

DCT esiteltiin vuonna 1974 artikkelissa *The Discrete Cosine Transform*. Menetelmä käyttää Fourier-muunnosta (FFT).

## Lähteet

## Aiheesta muualla
* Reprints from the Early Days of Information Sciences - Reminiscences of the Early Work in DCT - Interview with K.R. Rao (PDF)
Alavetelin vaakuna

**Alavetelin kunnanvaakuna** on saanut aiheensa Mantovan ristin symboloimasta uskonnollisuudesta ja maataloudesta, johon aurankärki viittaa.

Vaakunan on suunnitellut Gustaf von Numers, ja se vahvistettiin käyttöön 31. maaliskuuta 1958. Vaakunan selitys on ”punaisessa kentässä Mantovan risti kaateisen aurankärjen yläpuolella; molemmat kultaa”. Vaakuna muuttui epäviralliseksi kotiseutuvaakunaksi Alavetelin liityttyä Kruunupyyhyn 1969.

## Lähteet
*
Niemen tehtaat

**Niemen Tehtaat Oy** on Sastamalassa toimiva Suomen vanhin huonekaluvalmistaja. Se on myös Suomen suurimpia ja merkittävimpiä huonekaluvalmistajia. Nykyinen toimitusjohtaja on Panu Niemi.

Yrityksellä on Sastamalassa kaksi tehdasta, Vammalassa ja Suoden­niemellä. Samaan yritysryhmään kuuluvat nykyisin myös vammalalaiset metallikalusteita valmistava Niemi Steel Ky ja konepaja NH-Koneistus Oy, kuopiolainen Stemma Kaluste Parkkonen sekä moottoripyörävarusteiden verkkokauppa Mosquito Biker Oy. Vietnamissa toimii tytäryhtiö Niemen Tehtaat Vietnam Ltd., jossa valmistetaan sisä- ja ulkokalusteita sekä käydään tradingkauppaa.

Yritys on toiminut saman perheen omistuksessa vuodesta 1898, nyt neljännessä polvessa. Toiminnan aloitti torpassaan Wilho Niemi valmistamalla pääasiassa piippuja, nappeja sekä riippumattojen ja verkkokassien puuosia. Pian valikoima laajeni lasten huonekaluihin, keinu­hevosiin ja keinu­tuoleihin. Tämän myötä yritys siirtyi 1900-luvun alussa isompiin tiloihin Tyrväänkylään.

1920-luvulla valikoima laajeni lasten leikkikaluihin. Samaan aikaan työntekijöitä oli kuusi. 1930-luvulla yritys siirtyi sähkövoiman ääreen sekä kasvatti valikoimaa ja työntekijämäärää. Sota-aikana lelujen valmistus väheni, mutta pysyi kuitenkin hallitsevassa asemassa 1950-luvulle asti. Silloin pääpaino siirtyi huonekaluihin. Valikoimiin tulivat nyttemmin klassikoiksi muodostuneet Niemen pinnasänky ja syöttötuoli.

1960- ja 1970-luku olivat kasvun ja uudistumisen aikaa. Silloin siirryttiin levymaateriaaleihin, panostettiin muotoiluun, uudistettiin konekantaa, rationalisoitiin toimintoja ja tuotiin markkinoille uusia tuotteita. 1981 mainetta niittivät Lahden asuntomessutalossa esillä ollut uutuussarja Arnica sekä Vuoden Huonekaluksi valittu Linea-eteiskalustesarja.

1986 yritys osti Suodenniemeltä sahan, jonka ympärille rakennettiin nykyinen kokopuukalusteita valmistava tehdas. Vammalan tehdas keskittyi pääasiassa levykalusteisiin. 1990-luvulla lisääntyi yrityksen vienti ja samalla pyrittiin vastaamaan kotimaassa lisääntyvän tuonnin aiheuttamaan haasteeseen.

Nykyään yrityksen tuotannosta vientiin menee noin kolmannes. Merkittäviä kohdemaita ovat Ruotsi, Venäjä ja Baltian maat.

## Lähteet
*http://www.niementehtaat.fi/niementehtaat/yleisesittely.tmpl 

## Aiheesta muualla
*Yrityksen kotisivut
Multivolipreesens

**Multivolipreesens** () tarkoittaa kristilliseen ehtoollisteologiaan kuuluvaa oppia, jonka mukaan Kristus on läsnä lukuisissa eri paikoissa yhtä aikaa jumalallisen voimansa perusteella (ks. ubikviteetti (teologia)). Opin jakavat mm. roomalaiskatoliset ja luterilaiset.
Elektro (GOMS)

**Elektro** eli GOMS on perhe venäläisiä geostationaarisen kiertoradan sääsatelliitteja. 
 
## Elektro 1
 
Elektro eli GOMS () on kolmiakselistabiloitu sääsatelliitti. Sillä on kolmikanavainen kuvaava radiometri. Se mittaa myös kiertoradan sätelytasoa. Se on Venäjän Planeta-S-sääsatelliittijärjestelmän avaruussegmentti. Satelliitin suunniteltu toiminta-aika oli vain kolme vuotta eli se oli testisatelliitti.

Elektro-satelliitin kehitys vuosina 1983-1987 oli hidasta, ohjelmistokehitys oli hidasta ja henkilöstömenetykset suuria. Elektro 1 laukaistiin 31. lokakuuta 1994 Baikonurista Proton-kantoraketilla. Radallaan satelliitti tai sen mittalaitteet eivät toimineet. Ohjelma keskeytettiin ja syyn sai VNIIEMin johto.

## Elektro-L
20. tammikuuta 2011 laukaistiin Elektro-perheen satelliittiversio Elektro-L1. Satelliitti painaa 1&nbsp;700 kg. Satelliitin suunniteltu toiminta-aika on kymmenen vuotta. Sen valmisti Lavotškin ja se perustuu Navigator-satelliittirunkoon.

Satelliitin mittalaitteiden kuvauspikselin koko on 1 km näkyvän valon aallonpituudella ja 4 km infrapuna-alueella. Koko pallonpuolisko kuvataan 30 minuutissa.

Satelliitti kuljettaa myös Cospas-Sarsat GEOSAR SAR-transponderin.

## Lähteet
Täytyy uskaltaa (Kristiina Halkolan albumi)

**Täytyy uskaltaa** on Kristiina Halkolan vuonna 1971 julkaistu studioalbumi. Albumin julkaisi Love Records.  

Albumi sisältää muun muassa Kaj Chydeniuksen säveltämiä lauluja. Albumin kappaleita ovat muun muassa "Pajupilli", "Ei puolikasta" ja "Jos rakastat", joista jälkimmäinen on Halkolan uran tunnetuimpia musiikkikappaleita. 

*Helsingin Sanomien* Raimo Möysän mielestä uutuusalbumi oli siihen asti persoonallisin mitä suomalainen laulaja on tehnyt. Levyn parhaita kappaleita ovat hänestä ”Jos rakastat”, ”Julian Grimau” ja ”Baskipappi”, mutta albumilla on myös omat kömpelöt hetkensä.

Vuonna 1996 levy uudelleenjulkaistiin Love Records -levymerkillä CD-levynä, joka sisälsi alkuperäisen albumin kappaleiden lisäksi 15 lisäkappaletta, jotka on levytetty vuosina 1967–1973. Vuonna 2014 Svart Records uudelleenjulkaisi levyn vinyylimuodossa.

## Kappaleet

### Vuoden 1971 julkaisu
# Pajupilli
# En valinnut asiaa
# Ei puolikasta
# Älä usko sananparsiin
# Tartu hetkeesi
# Sinun lapsesi
# Jos rakastat
# Oppimisen ylistys
# Kohtaaminen
# Kätten työtä
# Moses Makone
# Valdemar Mäkinen
# Julian Grimau
# Baskipappi
# Pantteri

### Vuoden 1996 uudelleenjulkaisu
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Roger Velasco

**Roger Velasco** (s. 27. maaliskuuta 1977 Hollywood, Kalifornia, Yhdysvallat) on yhdysvaltalainen näyttelijä ja malli. Hän näytteli Carlos Valertenaa televisiosarjoissa *[[Power Rangers Turbo]]* ja *[[Power Rangers in Space]]*.

## Ura
Velascon näyttelijäura alkoi vuonna 1997 televisiosarjassa *Power Rangers Turbo*, jossa hän tuli Johnny Yong Boschin näyttelemän Vihreän Turbo Rangerin Adam Parkin seuraajaksi. Velasco jatkoi vielä Carlos Valerten roolissa seuraavassa Power Rangers sarjassa *Power Rangers in Space*, jossa hän tällä kertaa toimi vihreän sijasta Mustana Avaruus Rangerina. Sittemmin Velasco vieraili vielä vuonna 1999 vanhassa roolissaan televisiosarjassa *[[Power Rangers: Lost Galaxy]]* ennen kuin jätti Power Rangers sarjat. Hän on tehnyt 2000-luvulla enimmäkseen elokuvarooleja muun muassa *[[Across the Line]]*, *[[Castle Rock (elokuva)|Castle Rock]]*, *[[Stageghost]]* ja *[[Darkness Minus Twelve]]*. Velascolla oli myös vieraileva rooli televisiosarjassa *[[Mullan alla]]* jaksossa "Familia".

## Lähteet

* Roger Velasco TV.comissa  

### Viitteet
Ingmar Bergmanin filmografia

Tämä on **luettelo Ingmar Bergmanin elokuvista**. 

Ingmar Bergman (1918–2007) on luultavasti kaikkien aikojen tunnetuin ruotsalainen elokuvaohjaaja ja yksi 1900-luvun keskeisimmistä elokuvantekijöistä. Lisäksi hän oli teatteriohjaaja ja kirjailija sekä elokuviensa käsikirjoittaja. Hän teki myös muutamia käsikirjoituksia muillekin elokuvaohjaajille. 

Uransa aikana Bergman ohjasi runsaat 40 pitkää elokuvaa, muutamia televisionäytelmiä ja -elokuvia sekä yli sata teatterinäytelmää ja kolme oopperaa. Lisäksi hän kirjoitti kaksi muistelmateosta ja muutamia kaunokirjallisia julkaisuja.

Bergmanin teokset tunnetaan muun muassa avioliiton ja perheyhteyden kuvauksista sekä vastuun, uskonnon ja kuoleman pohdinnoista. Monia tyylilajeja hallinnut ohjaaja osasi vangita yleisön myös raskaissa psykologisissa tutkielmissaan.

## Ohjaajana
### Pitkät elokuvat
K = Bergman käsikirjoitti; T = Bergman tuotti

### Lyhytelokuvat

### TV-elokuvat ja -sarjat

## Pelkästään käsikirjoittajana

## Pelkästään tuottajana

## Lähteet
*Elonet – Ingmar Bergman
*Bergmanorama: The Magic Works of Ingmar Bergman 
*Ingmar Bergman Face to Face (Ingmar Bergman Foundation) , 

### Viitteet

## Aiheesta muualla
*Svensk filmdatabas: Ingmar Bergman, Films , myös
Kaulushaikarat

**Kaulushaikarat** (*Botaurus*) on haikaroiden heimoon kuuluva pelikaanilintusuku. Kaulushaikaroiden sukuun kuuluu BirdLifen mukaan neljä lajia.

## Kaulushaikaroihin kuuluvia lajeja
* Amazoniankaulushaikara (*Botaurus pinnatus*)
* Amerikankaulushaikara (*Botaurus lentiginosus*)
* Australiankaulushaikara (*Botaurus poiciloptilus*)
* Kaulushaikara (*Botaurus stellaris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Botaurus (englanniksi)
Persona

**Persona** voi tarkoittaa esimerkiksi seuraavia:

* *[[Naisen naamio – Persona]]*
* *[[Megami Tensei|Persona]]*, japanilainen roolipelisarja
Keith Urban

**Keith Lionel Urban** (s. 26. lokakuuta 1967 Whangarei, Uusi-Seelanti) on australialainen countrylaulaja ja laulunkirjoittaja. Urban muutti lapsena vanhempiensa kanssa Cabooltureen Australiaan. Hän päätti jo pienenä, että haluaa musiikkiuralle, ja hän oppi soittamaan kitaraa kuusivuotiaana. Urban on ollut ''American Idolin'' tuomarina vuosina 2013 ja 2014.

## Ura
Vuonna 1991 Urban julkaisi ensialbuminsa, ja ennen muuttoaan Yhdysvaltoihin hän sai Australiassa listoille neljä singleä. Urban löysi töitä kitaristina, ennen kuin perusti yhtyeen The Ranch, joka nauhoitti yhden studioalbumin Capitol Recordsissa ja sai kaksi singleä Billboardin countrylistoille. Yhtyeen lopetettua Keith nauhoitti ensimmäisen sooloalbuminsa vuonna 1999 ja on sittemmin jatkanut uraa sooloartistina.

## Yksityiselämä
Urban on ollut naimisissa näyttelijä Nicole Kidmanin kanssa vuodesta 2006 lähtien. Heille syntyi esikoistytär heinäkuussa 2008. Parin toinen tytär syntyi joulukuussa 2010 sijaissynnyttäjän kautta. Lapsi on biologisesti Kidmanin ja Urbanin.

## Diskografia
**Keith Urban* (1991), julkaistu Australiassa 1991, maailmaanlaajuisesti 2005.
**Keith Urban* (1999)
**Golden Road* (2002)
**Be Here* (2004)
**Love, Pain & the Whole Crazy Thing* (2006)
**Defying Gravity* (2009)
**Get Closer* (2010)
* *Fuse* (2013)

### Kokoelmalevyt
**Keith Urban in The Ranch* (2004)
**Days Go By* (2005)
**Greatest Hits: 18 Kids* (2007)

## Lähteet
* countrymusic.about.com 
* Keith Urbanin kotisivu

## Aiheesta muualla
Kajon

**Kajon Oy** oli vuosina 1997–2020 toiminut espoolainen perheyhtiö, jonka toimiala oli linja-autojen tilausliikenne, tarkemmin taksi- ja pikkubussiliikenne. Yhtiön perusti Jorma Palomäki alun perin toiminimenä vuonna 1997. Vuonna 2001 toiminimi vaihtui osakeyhtiöksi. Kajon Group jätti 16. huhtikuuta 2020 konkurssihakemuksen Länsi-Uudenmaan käräjäoikeuteen.

Yhtiön toimintaan kuului kaikki henkilöstökuljetuspalvelut yrityksille, yksityisille henkilöille sekä kunnille. Kajonin liikevaihto oli vuonna 2014 noin 6,6&nbsp;miljoonaa euroa. Kajonin liikevaihto kasvoi vuoteen 2007 asti vuosittain keskimäärin yli 40&nbsp;%.

Yhtiön pääasiallinen toiminta tapahtui pääkaupunkiseudulla, mutta toiminta kasvoi vuosien mittaan  laajalti lähes koko Suomeen. Kajon Oy työllisti konkurssihetkellä noin 400 omaa työntekijää ja 100–150 franchising yritystä. Konkurssihetkellä yhtiö oli pääkaupunkiseudun kolmanneksi suurin taksiyhtiö.

## Yhteistoimintaneuvottelut ja konkurssit

Keväällä 2019 Kajon Oy järjesti mittavat yhteistoimintaneuvottelut, joissa vähennystarve oli yhtiön mukaan enintään 40 henkilöä.

Neljä Kajon Oy:n tytäryhtiötä ajautui konkurssiin vuoden 2019 lopulla. Konkurssiin menneet tytäryhtiöt ovat Suomen Henkilö- ja tavaralogistiikka Oy, Pirssarit Oy, Kuljetuspalvelut Kiireinen Oy sekä Kajon Talous- ja hallintopalvelut Oy.

Lisäksi Kajon Oy ilmoitti kaupparekisteriin oman pääoman menettämisestä joulukuussa 2019.

Tammikuussa 2020 Kajon haki kolmelle yhtiölle yrityssaneerausta. Nämä yhtiöt olivat Kajon kalustohallinta Oy, Kajon Taksiliikenne Oy ja Kajon Oy.

Huhtikuussa 2020 jätetyssä konkurssihakemuksessa ovat mukana Kajon Oy, Kajon Group Oy, Taksi Group Oy, Kajon Kalustonhallinta ja Kajon Taksiliikenne.

## Lähteet

## Aiheesta muualla
* Kotisivut
Maanosaliittojen cupin 2009 kokoonpanot

Tämä sivu esittelee vuoden 2009 Maanosaliittojen cupin 8 osallistujajoukkuetta. Joukkueiden kapteenit on merkitty (c)-merkillä. Joukkueissa tulee olla 23 pelaajaa, joista kolmen täytyy olla maalivahteja.

## Lohko A

### Espanja

### Etelä-Afrikka

### Irak

### Uusi-Seelanti

## Lohko B

### Brasilia

### Egypti

### Italia

### Yhdysvallat

## Katso myös
* Maanosaliittojen cup 2009

## Lähteet

## Aiheesta muualla
* FIFA Confederations Cup South Africa 2009  FIFA.com
Iosif Ivanovici

**Iosif Ivanovici** (nimi myös muodoissa **Ion**, **Ivan**, **Iosef** tai **Josef**, 17. tammikuuta 1845 Timișoara, Itävallan keisarikunta – 28. syyskuuta 1902 Bukarest, Romania) oli romanialainen sotilaskapellimestari, säveltäjä ja sotilassoittokuntien ylitarkastaja. Hänet tunnetaan erityisesti valssien, kuten *[[Tonavan aallot]]* () ja *Carmen Sylva*, tekijänä.

## Tausta
Ivanovici syntyi 1845 Timișoarassa, silloisen Itävallan keisarikunnan alueella. Hän oppi soittamaan ensin lahjaksi saamaansa huilua. Hän liittyi vartuttuaan Galațin 6. rykmenttiin, missä hän opiskeli klarinetinsoittoa Alois Riedlin johdolla. Pian hänen lahjakkuutensa ja musiikillinen intohimonsa nostivat hänet yhdeksi rykmenttinsä parhaista muusikoista.

## Elämä ja ura
Ivanovici jatkoi menestyksestään rohkaistuneena musiikkiopintoja Iașissa tuolloin kuuluisan Emil Lehrin johdolla. Hän yleni kapellimestariksi ja esiintyi kiertueilla eri puolilla Romaniaa. Ivanovici vietti valtaosan aktiiviurastaan Galațin laivastokoulussa Tonavan pohjoisrannalla. 

Hän johti useita sotilassoittokuntia, ennen kuin hänet nimitettiin maansa sotilassoittokuntien ylitarkastajaksi vuonna 1900, jona hän toimi kuolemaansa saakka vuonna 1902. Hän oli muuttanut Bukarestiin vuonna 1901, vuotta ennen kuolemaansa.

## Tuotanto
Ivanovici sävelsi yli 350 tanssikappaletta ja marsseja. Hänen sävellyksiään julkaisi yli 60 musiikkikustantajaa eri puolilla maailmaa. Hän voitti ensimmäisen palkinnon Pariisin maailmannäyttelyn marssisävellyskilpailussa 1889 116 tunnetun säveltäjän joukosta. Sävellykset oli omistettu usein aikansa huomattaville tapahtumille ja persoonallisuuksille, myös Romanian ulkopuolella muissa Euroopan maissa. Ivanovicin musiikkia on kuvattu Johann Straussin ja hänen aikalaistensa tyyliä muistuttavaksi, josta se kuitenkin erottuu Romanian oman musiikillisen perinnön antamien lisävivahteiden johdosta.

Tunnetuin Ivanovicin sävellyksistä lienee valssi *Tonavan aallot*, joka julkaistiin ensi kertaa Bukarestissa 1880. Se on omistettu musiikkikustantajan vaimolle, Emma Gebauerille.

## Vaikutus
Elinaikanaan Ivanovici tunnettiin eräänä suurista tanssimusiikin säveltäjistä. Kuolemansa jälkeen hän vaipui kuitenkin hieman unohduksiin, mikä saattoi johtua Romanian eristyneisyydestä valtiona ja hänen etnisestä taustastaan, joka ei ollut hänen kotimaansa vallanpitäjien suosiossa.

*Tonavan aallot* -valssi nousi maailmankuuluksi sävelmäksi etenkin vuoden 1946 jälkeen, jolloin Al Jolson ja Saul Chaplin sovittivat sen nimelle *Anniversary Song* () elokuvassa *[[The Jolson Story]]*.

## Lähteet
Jalmari Pilkama

**Hjalmar Alfhildus ”Jalmari” Pilkama** (sukunimi vuoteen 1936 **Forstadius**) () oli suomalainen poliitikko ja tilanomistaja. Hänen puolueensa oli Kansallinen Kokoomus. 

Ylemmästä maanviljelyskoulusta vuonna 1903 valmistunut ja sitä ennen oppikoulua käynyt Pilkama oli tilanomistajana vuodesta 1904. Hänet valittiin eduskuntaan ensimmäisen kerran vaaleissa 1930 ja hän aloitti kansanedustajana 21. lokakuuta 1930. Uudenmaan läänin vaalipiiriä edustanut Pilkama valittiin uudelleen vuosien 1933, 1936 ja 1939 eduskuntavaaleissa. Hän oli jäsenenä eduskunnan kulkulaitosvaliokunnassa, lakivaliokunnassa, maatalousvaliokunnassa, suuressa valiokunnassa ja talousvaliokunnassa.

Pilkama toimi poliittisella urallaan myös kunnallispolitiikassa, kokoomuksen puoluevaltuuston jäsenenä ja kokoomuksen Uudenmaan piiriliiton puheenjohtajana. Vuonna 1939 hänelle myönnettiin kunnallisneuvoksen arvonimi. Pilkama kuoli elokuussa 1942, kesken neljännen kansanedustajakautensa, 61-vuotiaana. Hänen seuraajansa eduskunnassa oli Teuvo Valanne.

Pilkaman puoliso oli Saima Matilda Varpenius, jonka kanssa hän avioitui maaliskuussa 1904. He saivat yksitoista lasta, kuusi poikaa ja viisi tytärtä.

## Lähteet
Arkádin luostari

**Arkádin luostari** () on ortodoksinen luostari Kreetan saarella Kreikassa. Se sijaitsee Réthymnon kunnassa lähellä Amnátoksen kylää, noin 25 kilometriä Réthymnon kaupungista kaakkoon.

Arkádin luostari perustettiin Kreetan ollessa osa Bysantin valtakuntaa. Luostarin nykyiset rakennukset on kuitenkin rakennettu 1500-luvulla. 

Luostari tunnetaan vuoden 1866 tapahtumista, jolloin osmanien valtaa saarella vastustanut vastarintaliike kokoontui siellä. Sittemmin luostariin pakeni Réthymnon ja sen ympäristön asukkaita. Lopulta luostarissa sisällä oli yhteensä 639 naista ja lasta sekä 325 miestä. Osmanit käskivät luostarin munkkeja luovuttamaan luostariin paenneet heille, mutta igumeeni Gabriel kieltäytyi, jonka vuoksi 5&nbsp;000 osmanin joukko piiritti luostarin 7. marraskuuta. Luostaria onnistuttiin puolustamaan sitkeästi seuraavan päivän ajan. Yöllä kävi ilmi, että olisi ajan kysymys, milloin puolustajat joutuisivat häviölle ja luostarissa olevat joutuisivat osmanien käsiin. Luostarissa päätettiin tämän vuoksi panna ruutivarasto palamaan ja kuolla räjähdyksen mukana. Osmanit murskasivat 9. marraskuuta puolustuksen, jonka jälkeen kreetalaiset menivät ruutivarastoon ja igumeenin käskystä ampuivat ruutitynnyriin. Sadoittain kreetalaisia ja kymmeniä, toisen lähteen mukaan satoja, osmaneitakin kuoli räjähdyksessä. Maailma järkyttyi tapauksesta, mutta Kreeta jäi silti vielä 30 vuodeksi osaksi osmanien valtakuntaa.

Räjähdyksessä kärsinyt, muun muassa katon menettänyt ruutivarasto sijaitsee luostarin pohjoisseinällä. Vastapäätä varastoa sijaitsee ruokasali, jossa räjähdyksestä selvinneet harvat ihmiset teloitettiin. Arkádin luostarin eteläsivulla sijaitsee verisiä vaatteita ja kirkollisia esineitä esittelevä museo. Luostarin pihalla sijaitseva vuonna 1587 rakennettu kirkko oli kuvattuna 100 drakman seteliin.

Vuonna 2011 luostarissa oli kuusi asukasta.

## Lähteet

## Aiheesta muualla
Minskin urheilupalatsi

**Minskin urheilupalatsi** () on Valko-Venäjän pääkaupungin Minskin keskustassa sijaitseva, vuonna 1966 avattu urheiluhalli. Rakennuksen katuosoite on Prospekt Pobeditelei 4 (). Hallin suunnittelusta vastasivat arkkitehdit S. Filimonov ja V. Malyšev. Se toimi aikanaan maan tärkeimpänä urheiluhallina ja oli Valko-Venäjän ensimmäinen monitoimihalli, jossa järjestettiin myös konsertteja ja kongresseja. Urheiluhallina sinne sopi noin 3&nbsp;000 katsojaa ja konserttisalina 5&nbsp;000 henkeä. Minskin urheilupalatsi toimi esikuvana neuvostovallan rakentamille Vilnan, Volgogradin, Tšeljabinskin ja Dnepropetrovskin urheilupalatseille. 
Minskin urheilupalatsi toimi KHL-liigassa pelaavan jääkiekkojoukkue Dinamo Minskin kotihallina vuoteen 2010 asti.

Vuonna 1999 alkuperäisen urheiluhallin taakse rakennettiin uusi, pienempi jäähalli.

## Lähteet

## Aiheesta muualla
* Minskin urheilupalatsin kotisivut   (sportpalace.by)
* Artikkeli hallista
Muuvit

**Muuvit** on Aamupoikien kappale ja ensimmäinen single vuodelta 2009. Kappale kohosi Suomen virallisella single-listalla debyyttiviikollaan sijalle 20.

"Muuvit"-kappaleessa on sämplätty Reel 2 Realin legendaarista ysärikappaletta I Like To Move It.

## Singlen kappaleet
# 
# 

## Listat

## Kokoonpano
* Anssi Honkanen ‎– laulu
* Renne Korppila ‎– laulu

## Lähteet
Liberian jalkapallomaajoukkue

**Liberian jalkapallomaajoukkue** edustaa Liberiaa jalkapallon miesten maajoukkuekilpailuissa. Sitä hallinnoi Liberian jalkapalloliitto.

Liberian maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue on esiintynyt Etelä-Afrikassa 1996 ja Malissa 2002 karsiutuen kummallakin kerralla jatkosta alkulohkon otteluiden jälkeen. Vuonna 1987 joukkue sijoittui toiseksi kahdessa läntisen Afrikan maiden turnauksessa, CSSA Nations Cupissa ja CEDEAO Cupissa.

## Maailmanmestaruuskilpailut
*1930–1962 – *Ei osallistunut*
*1966 – *Vetäytyi*
*1970–1978 – *Ei osallistunut*
*1982–1990 – *Ei selviytynyt kisoihin*
*1994 – *Vetäytyi kesken karsintojen*
*1998–2010 – *Ei selviytynyt kisoihin*

## Afrikan-mestaruuskilpailut
*1957–1965 – *Ei osallistunut*
*1968 – *Ei selviytynyt kisoihin*
*1970–1974 – *Ei osallistunut*
*1976 – *Ei selviytynyt kisoihin*
*1978 – *Ei osallistunut*
*1980 – *Ei osallistunut*
*1982 – *Ei selviytynyt kisoihin*
*1984 – *Vetäytyi*
*1986–1990 – *Ei selviytynyt kisoihin*
*1992 – *Vetäytyi*
*1994 – *Ei selviytynyt kisoihin*
*1996 – 1. kierros
*1998 – *Ei selviytynyt kisoihin*
*2000 – *Ei selviytynyt kisoihin*
*2002 – 1. kierros
*2004–2013 – *Ei selviytynyt kisoihin*

## Kuuluisia liberialaisia jalkapalloilijoita
* George Weah
* Jimmy Dixon

## Lähteet

## Aiheesta muualla
*Liberian jalkapalloliiton virallinen sivusto
Radiohitit

__NOTOC__
**Radiohitit** on suomalaisen Aamupojat-yhtyeen vuonna 2009 julkaistu esikoisalbumi. Albumi sisältää muun muassa kappaleen ”Beibi älä vonkaa”.

Albumi julkaistiin toukokuun 2009 lopulla ja nousi heti debyyttiviikollaan Suomen virallisen albumilistan viidenneksi.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Anssi Honkanen – laulu
* Renne Korppila – laulu

## Arvostelut
* Stara.fi: 

## Lähteet
Aamupojat

**Aamupojat** oli nimitys Radio NRJ:n aamujuontajille Anssi Honkaselle ja Renne Korppilalle, jotka toimivat myös levylaulajina. Aamupoikien esikoisalbumi julkaistiin 27. toukokuuta 2009. Se nousi debyyttiviikollaan heti Suomen virallisen albumilistan sijalle 5.

Aamupojat aloittivat NRJ:n aamujuontajina kesällä 2007 nimellä Kesäpojat. Jo samana kesänä kaksikko julkaisi ensimmäisen kappaleensa "Kesäpojat". Ensimmäisen kappaleen sanoituksista vastasivat NRJ:n kuuntelijat, mutta myöhemmistä kappaleista ovat vastanneet yhdessä Aamupojat Anssi ja Renne. Kappaleiden sävellykset on tehnyt lähes joka kappaleeseen yksin Anssi, joka tuli tunnetuksi 2000-luvun alkupuolella Kaksio-nimisestä yhtyeestä. Renne Korppila puolestaan on toiminut muun muassa X Factorin tuomarina.

"Kesäpojat" sai NRJ:n kuuntelijoilta hyvän vastaanoton, joten Aamupojat päättivät tehdä uuden kappaleen jouluksi 2007. Mukaan saatiin myös Fintelligensistä tuttu räppäri Elastinen. Aamupoikien joulubiisi "Heiluta sun joulukinkkua" julkaistiin marraskuussa.

Keväällä 2008 Aamupojat julkaisivat E-typen hengessä tehdyn "Beibi älä vonkaa" -kappaleen. Loppusyksystä Aamupojat tekivät yhdessä Apulannan Toni Wirtasen kanssa "Pummi"-nimisen kappaleen, joka ei kuitenkaan yltänyt "Beibi älä vonkaa" -kappaleen suosioon.

Keväällä 2009 Aamupojat solmivat levytyssopimuksen Universal Musicin kanssa. Ensimmäinen single "Muuvit" julkaistiin toukokuun alussa ja esikoisalbumi *[[Radiohitit]]* toukokuun lopulla. Kesäkuun alussa julkaistiin seuraava single "Eurodance*",* jolla ovat mukana Waldo’s Peoplen Waldo sekä Movetronin Päivi Lepistö.

Aamupojat juonsivat NRJ:llä 24 tunnin lähetyksen kahdesti: 2.12.2011 klo 6 − 3.12.2011 klo 6 ja 23.11.2012 klo 6 − 24.11.2012 klo 6.

Aamupojat-ohjelma päättyi 20. joulukuuta 2013.

## Palkinnot

* 2008: Vuoden radiojuontajat, Vuoden radiotuotanto ("Beibi älä vonkaa")
* 2009: Vuoden radiotuotanto (Kunniamaininta: Perjantaikaraoke)
* 2010: Vuoden radio-ohjelma
* 2010: Vuoden radiotuotanto (Kunniamaininta: Vierasintro)
* 2012: Vuoden radio-ohjelma

## Kokoonpano
*Anssi Honkanen
*Renne Korppila
*Elina Otsala

## Diskografia
### Albumit

### Kappaleet
* "Beibi älä vonkaa" (2008) (E-Type − Life)
* "Muuvit" (2009) (Reel 2 Real − I Like To Move It)
* "Eurodance" (mukana Waldo & Movetronin Päivi) (2009)
* "Tänä Iltana" (2009)
* "Jäätelökesä" (2010)
* "Pannaax meneen?" (mukana Jyrise) (2010)
* "Ei kelpaa" (julkaistu 10.6.2011) (20 Fingers & Gillette − Short Dick Man)
* "Tennissukat & sandaalit" (julkaistu 19.8.2011)
* "Hittikappale" (2012) (Robin − Frontside Ollie)
* "Lisää bassoo" (mukana Petri Nygård) (2012)
* "Cacattaa" (2012) (Tacabro − Tacata)
* "Ristomatti Style" (2012) (PSY − Gangnam Style)
* "Se on rakkautta" (mukana Karoliina Kallio) (alun perin CB Milton − It's a Loving Thing) (2012)

## Lähteet
Hyötykasvikuivuri

**Hyötykasvikuivuri** on yleensä sähköllä toimiva kotitalouskone, joka kuivaa ruoka-aineita eli poistaa niistä vettä. Kuivaaminen sinänsä on hyvin vanha menetelmä, jota on käytetty elintarvikkeiden säilömiseksi. Aiemmin kuivaus on tapahtunut normaaleissa lämpimissä ja kuivissa huonetiloissa, esimerkiksi kattoon ripustettujen orsien tai häkkien avulla. Uudempia kuivaamisen kotikonsteja on ollut sähköuunissa kuivaaminen luukku hieman raollaan. Verrattuna muihin menetelmiin hyötykasvikuivuri on nopeampi ja käytössä edullisempi. Kuivaustulos on myös tasalaatuinen laitteen tarkan lämpötilojen säädön ja ilmavirtaa ohjaavan rakenteen vuoksi. Tosin halvimmissa kuivurimalleissa kuivauslämpötilaa ei voi säätää, joten monet herkemmät ruoka-aineet saattavat palaa. 

Hyötykasvikuivuri koostuu yleensä kuuma- tai lämminilmapuhaltimesta, jonka tuottaman ilman lämpötilaa voidaan säätää, sekä kuivausalustasta tai säiliöstä, johon kuivattavat ainekset ladotaan niin, että ilma pääsee kulkemaan niiden lomitse. 

Kuivattavaksi käy melkein mikä ruoka-aine tahansa, joka mahtuu kuivuriin. Esimerkiksi leipää (näkkileipä, korput) yleensä kuivataan muilla menetelmillä, koska kotikäyttöön tarkoitetut kuivurit ovat pienikokoisia.

Kuivaamisen etuna on se, että sillä elintarvikkeista saa kevyitä, ne mahtuvat pieneen tilaan ja säilyvät pitkään. Näitä ominaisuuksia arvostavat retkeilijät, siksi kuivattu ruoka onkin suosittua evästä esimerkiksi pitkillä vaelluksilla. Elävän ravinnon harrastajat käyttävät alhaisessa lämpötilassa kuivaamista ruuanvalmistusmenetelmänä, jolla pystytään muuttamaan ruoka-aineiden makua ja rakennetta. 

Suomessa hyötykasvikuivuria vuokraavat halukkaille monet marttayhdistykset.
Ftaali-imidi

**Ftaali-imidi** (C8H5O2N) on aromaattinen imidi. Huoneenlämpötilassa yhdiste on ulkomuodoltaan valkoista kiteistä ainetta. Ftaali-imidia käytetään kemianteollisuudessa amiinien synteesissä ja muovien valmistuksessa.

## Synteesi
Ftaali-imidiä valmistetaan teollisesti pelkistämällä ftaalianhydridiä kuumentamalla sitä ammoniakin vesiliuoksen eli ammoniumhydroksidin kanssa.

## Käyttö orgaanisessa synteesissä
Ftaali-imidiä käytetään syntetisoitaessa primäärisiä amiineja Gabriel-synteesillä. Reaktio on nimetty kehittäjänsä saksalaisen Sigmund Gabrielin mukaan. Siinä kaliumhydroksidin ja ftaali-imidin välisessä reaktiossa syntyy kaliumftaali-imidia. Kaliumftaali-imidi on nukleofiili ja reagoi halogenoitujen alkyylihiilivetyjen kanssa. Reaktiossa syntyvä välituote hajotetaan emäksen avulla, jolloin syntyy amiini ja sivutuotteena ftaalihappoa. Ftaali-imidiin liittyvän alkyyliryhmän rakennetta vaihtamalla Gabrielin reaktiolla voidaan valmistaa useita erilaisia amiineja.

## Lähteet
Jurvan vaakuna

**Jurvan vaakuna** on saanut aiheensa puusepäntöistä ja maataloudesta, joihin vaakunan höylä ja apilat viittaavat. Vaakunan heraldinen selitys kuuluu ”sinisessä kentässä hopeinen siivitetty höylä, saatteena kilven kummassakin kulmassa ja alaosassa kulta-apilat”. Vaakunan suunnitteli Olof Eriksson, ja se vahvistettiin käyttöön 15. helmikuuta 1955. Vaakuna siirtyi kotiseutuvaakunaksi Jurvan liityttyä Kurikan kaupunkiin vuoden 2009 alussa.

## Lähteet
*
Nuijasarvisieni

**Nuijasarvisieni** (*Xylaria polymorpha*) on sarvisienten (*Xylaria*) sukuun kuuluva laji. Se on kotelopulloinen. Malto on karstamaisen kiinteää. Suomessa nuijasarvisieni on määritelty luonnonsuojeluasetuksessa erityisesti suojeltavaksi lajiksi.

## Lähteet

## Aiheesta muualla

*Funet: Nuijasarvisieni (''Xylaria polymorpha'')
*Uhanalaiset sienet luonnonsuojeluasetuksessa
*MushroomExpert: Xylaria polymorpha (Dead Man's Fingers)
Azanian kansan järjestö

**Azanian kansan järjestö** (engl. *Azanian People's Organisation* eli *AZAPO*) on eteläafrikkalainen Steve Bikon, Onkgopotse Tiron ja Vuyelwa Mashalaban Musta tietoisuus-liikkeen pohjalta syntynyt sosialistinen puolue. Nykyisin puolueella on yksi edustaja Etelä-Afrikan parlamentissa ja sen puheenjohtaja Mosibudi Mangena toimii tiede ja teknologia -ministerinä.

Puolue perustettiin sen jälkeen kun keskeiset musta tietoisuus -liikkeen järjestöt *[[SASO|South African Students' Organisation]]*, *Black People’s Convention* ja *Black Community Programmes* kiellettiin Etelä-Afrikassa vuonna 1977 niiden osallisuudesta vuoden 1976 Soweton mellakoihin.

Apartheidin aikana AZAPO kampanjoi Etelä-Afrikan eristämispolitiikan puolesta toteuttamalla niin sanotun "kulttuuriboikotin". 1980-luvulla se kävi veristä valtakamppailua ANC:n ja sen liittolaisten, kuten *[[United Democratic Front]]in* kanssa.

## Menestys vaaleissa

## Lähteet
Kortesjärven vaakuna

**Kortesjärven kunnanvaakuna** oli Etelä-Pohjanmaalla sijainneen Kortesjärven kunnan vaakuna. Se on saanut aiheensa jääkäriliikkeestä, sillä Kortesjärveltä lähti asukaslukuun suhteutettuna eniten jääkäreitä.

Vaakunan heraldinen selitys on ”hopeakentässä tyviö, jonka yläpuolella Mantovan risti; molemmat vihreitä”. Vaakunan on suunnitellut Ahti Hammar, ja se vahvistettiin 12. toukokuuta 1958. Kortesjärven liityttyä Kauhavan kaupunkiin vuonna 2009 vaakuna jäi kotiseutuvaakunaksi.

## Lähteet
*
Livre (rahayksikkö)

**Livre** (ranskaa) on vanha ranskalainen rahayksikkö, joka polveutui karolingisen ajan rahapainosta *libra gallica.* Yksi livre oli 20 souta. Toursin livre eli *livre tournois* oli rahayksikkönä Ranskassa vuoteen 1796, jolloin se korvattiin frangilla. 81 livre tournoisia vastasi 80 frangia. Pariisissa vuoteen 1667 lyöty ja Pohjois-Ranskassa käytössä ollut *livre parisis* vastasi 1 1/4 livre tournoista. Livre tournois sisälsi 1300-luvun alussa hopeaa 60 grammaa ja 1700-luvun alussa noin 5 grammaa.

Ranskan kielessä sana *livre* merkitsee myös puntaa.

## Lähteet
* *Iso tietosanakirja,* Otava 1931–1939.
* *Uusi tietosanakirja,* Tietosanakirja oy 1960–1966.
Mika Waltarin bibliografia

Tämä on luettelo Mika Waltarin kirjoittamista kaunokirjallisista teoksista. Kokoelmista on otettu mukaan vain ne, joissa on mukana ennen julkaisemattomia tekstejä. Elokuvista ja näytelmistä mukana on vain alkuperäiskäsikirjoitukset, joten luettelossa ei ole proosateosten dramatisointeja eikä näytelmien elokuvasovituksia.

## Proosa

## Lyriikka

## Draama

## Lähteet
* 
* 
* 
* 
* 
* 

### Viitteet
Livre (massan yksikkö)

**Livre** ( < ) on vanha ranskalainen massan mittayksikkö, joka vastasi brittiläistä paunaa. Yksi *livre poids de marc* oli 489,5 grammaa. 

Metrijärjestelmän tultua käyttöön 1700-luvun lopussa livre jäi muiden vanhojen yksiköiden tavoin pois käytöstä. Vuonna 1812 vahvistettiin kuitenkin lisäyksikkö *livre usuelle*, joka on tasan 500 grammaa. Virallisesti se poistettiin käytöstä vuonna 1840, mutta puhekielessä sitä käytetään jonkin verran edelleenkin. 

## Lähteet
Livre

**Livre** voi tarkoittaa seuraavia:

* livre, vanha rahayksikkö
* livre, vanha massan mittayksikkö
* LIVRE, portugalilainen ekososialistinen puolue
* *livre d’artiste* on taiteilijakirja
* *livre d’heures* on hartauskirja, erityisesti maalauksin koristeltu käsikirjoitus.

## Katso myös
* livree, miespalvelijan virkapuku.
Livree

**Livree** ( < , jakaa) tarkoitti alkuaan vaatteita, joita ranskalaiset kuninkaat, prinssit ja aateliset jakoivat seurueelleen ja palvelijoilleen juhlapäivien, erityisesti joulun, edellä. Nykyään livree tarkoittaa (mies)palvelijan tai autonkuljettajan napein ja punoksin koristeltua virkapukua. Livree tunnetaan jo 1600-luvulla. Se oli tavallisesti perheen tunnusvärin värinen. Virka-arvoa osoittavat nauhat eli kaluunat olivat hopea- tai kultalankaa.

## Lähteet

## Aiheesta muualla
Sami Parkkinen (valokuvaaja)

Sami Parkkinen (s. 1974) on suomalainen valokuvataiteilija.

Hänen teoksiaan on muun muassa valtion taidekokoelmissa ja Joensuun taidemuseon sekä Suomen valokuvataiteen museon kokoelmissa. Parkkisella on ollut näyttely Suomen valokuvataiteen museossa ja Suomen kansallismuseossa.

## Lähteet

## Aiheesta muualla
* Sami Parkkinen, Portfolio
* Helsingin Sanomat, artikkeli
* Galleria Heino
* Galleria Vasli Souza
Emma Lahana

**Emma Kate Lahana** (s. 27. kesäkuuta 1984 Auckland, Uusi-Seelanti) on uusiseelantilainen näyttelijä ja laulaja, joka tunnetaan roolistaan Kira Fordina televisiosarjassa *[[Power Rangers Dino Thunder]]*.

## Ura
Lahana kiinnostui nuorella iällä baletista ja harjoitteli myöhemmin myös jazz-tanssia ja steppausta. High Schoolissa hän kiinnostui näyttelemisestä ja laulamisesta, josta Lahanan ura sai alkunsa. Hän koe-esiintyi 16-vuotiaana pitkäaikaiseen uusiseelantilaiseen saippuasarjaan *[[Shortland Street]]*, jossa Lahana näytteli Erin Kingstonia kahden tuotantokauden ajan. Vuotta myöhemmin hän esiintyi Disneyn tuottamassa elokuvassa *[[You Wish!]]* ja sai vuonna 2004 ensimmäisen pääroolin näytellessään Kira Fordia, Keltaista Dino Rangeria televisiosarjassa *Power Rangers Dino Thunder*. Sarjan päätyttyä Lahana vieraili vielä vuotta myöhemmin *[[Power Rangers: SPD]]:ssä* ja vuonna 2007 *[[Power Rangers: Operation Overdrive]]ssa*.

Sittemmin hän on vieraillut televisiosarjoissa ja elokuvissa, kuten *[[Supernatural]]*, *[[Kyle XY]]*, *[[Alien Agent]]*, **, *[[L-koodi]]* ja *[[Vihjeet hukassa]]*.

## Lähteet
Uinti kesäolympialaisissa 1976

**[[Uinti]] vuoden [[Kesäolympialaiset 1976|1976 kesäolympialaisissa]]** järjestettiin 18.-25. heinäkuuta 1976 Montréalissa, Kanadassa. Ohjelmassa oli 26 lajia, 13 miehille ja 13 naisille.

## Mitalitaulukko

## Mitalistit
### Miehet

### Naiset

### Merkkien selitykset
***ME** = maailmanennätys
***OE** = olympiaennätys

## Lähteet
*Kansainvälisen Olympiakomitean tulostietokanta

## Aiheesta muualla
Mirella Pekkonen

**Mirella Pekkonen** on suomalainen juontaja, joka työskenteli Yleisradiossa televisio-ohjelmassa *[[Summeri (televisio-ohjelma)|Summeri]]* yhdessä Kalle Lindrothin kanssa vuosina 2008–2009. Vuonna 2010 Mirella juonsi yle.fi/netari-osoitteessa toimivaa Netari-tv-nuortenohjelmaa.

Pekkonen oli myös Five Minutes For Myself -yhtyeen vokalisti. Lisäksi bändiin kuuluu Joni Virkkunen, Miia Liukkonen, Lari Montonen ja Tikku Ripattila. Pekkonen on valmistunut teatteri-ilmaisun ohjaajaksi vuonna 2009.
Hallintoneuvosto

**Hallintoneuvosto** on osakeyhtiön, osuuskunnan tai säästöpankin ylin hallintoelin. Se päättää tärkeimmistä asioista ja valvoo toimitusjohtajan, hallituksen tai johtokunnan toimia. Sen tehtävät määritellään tarkemmin yhtiöjärjestyksessä tai osuuskunnan säännöissä. Hallintoneuvosto toimii yhtiökokouksen tai osuuskunnan kokouksen alaisuudessa. Laki ei yleensä velvoita perustamaan hallintoneuvostoa, vaan sen asettamisesta määrätään yhtiöjärjestyksessä tai osuuskunnan säännöissä. Laki hypoteekkiyhdistyksistä (936/1978) määrää, että yhdistyksen hallintoa hoitavat hallintoneuvosto ja hallitus. Myös säätiöllä tai yhdistyksellä voi olla hallintoneuvosto, vaikka tavallisesti niiden vastaavaa hallintoelintä nimitetään esimerkiksi valtuustoksi tai valtuuskunnaksi.

Yleisradion korkein päättävä elin on Yleisradion hallintoneuvosto, jonka jäsenet valitsee eduskunta vaalikauden ensimmäisillä valtiopäivillä.

## Lähteet
Ruotsin valtiopäivävaalit 1988

**Ruotsin valtiopäivävaalit 1988** järjestettiin 18. syyskuuta 1988. Vaalien suurin voittaja oli Ympäristöpuolue vihreät, josta tuli samalla myös uusi puolue valtiopäivillä.

## Vaalitulokset

## Lähteet

## Aiheesta muualla
Johannes Sundell

**Johannes (Johan) Sundell** (1. helmikuuta 1766 Kauhava – 2. huhtikuuta 1831 Kauhava) oli suomalainen ylioppilas ja arkkiveisujen kirjoittaja.

Sundellin vanhemmat olivat Kauhavan Alasompin talollinen, kirkonisäntä Henrik Tomasson ja Sofia Gustafsdotter. Hän kävi Vaasan triviaalikoulua, pääsi ylioppilaaksi 1787 ja opiskeli sitten muutamia vuosia Turun akatemiassa. Palattuaan takaisin Pohjanmaalle hän oli jonkin aikaa majoittajana Oulun vapaajoukoissa. Sundell menetti näkönsä 1807 41-vuotiaana ja hän hankki sitten elantonsa muun muassa kirjoittamalla arkkiveisuja.

## Sundellin arkkiveisuja
* *Yksi kaunis weisu, nuhtettomassa seurassa ja kokouksessa ylösajatellut pikaisesti yksi oikia ristin ja onnettomuuden osaweli Johan Sundell, entinen Subaltern Oulun ja Kajanin militain brigadissa. Kirjoitettu Kauhawalla sinä 24 p. kesäkuussa 1819*
* *Yxi hengellinen wijsu, Kauhawan seurakunnasa luwallisesa tilasa, nuhtettomasa seurasa christillisisä harjoituxisa. Ylösajateldu ja weisattu yhdeldä studentildä, joka tähän saakka, kaxikymmendä kolme aijastaika, on sokeudesa elännyt [...] Kauhawalla sinä 3. p. tammi-kuus 1822  Johannes Sundell*
* *Yxi uusi surullinen weisu  tapahtuneista ja tapahtuwaisista merkillisistä ja waari otettawista aijoista, kokoon pandu yhdeltä sokialta ristin ja onnettomuden osa welieltä: ennen tätä philosophiä studenti.  Johan Sundell Kauhawalla.*
* *Surullinen weisu, nyt tuomituista Siperian. Kokoonpandu ajatuxisa, pikaisimmas tilas, yhdeldä ristin ja onnettomuden osa-weljeldä, joka jo wuonna 1800 on sokiaxi tullut. Ennen tätä philosophiä studenti, ja sota uppseri: Uppsalas ja Turus ollut Johan Sundell, Pohjan-maalla. Weisatan kuin: aamulla seisoin warhain. Vaasa, 1827*
* *Surullinen weisu murhasta, joka tapahtui Kauhawalla Keräjä-paikalla ja Pernojan talosa sinä 12 p. helmä kuusa wuonna 1829, samana päivänä ylösajateldu, kokoonpandu ja weisattu nuorukaisillen neuwoxi ja waroituxexi.*
* K*olme hengellistä wirttä. Ensimmäinen. Nyt on aika suruinen, Suomen maassa kaikillen. Toinen. O sit' taiwaan kaunist' joukkoo, kuin ei tiedä murheesta. Kolmas. Neitseet joutukaat, lamput ottakaat.*

## Lähteet
* Suomen kirjailijat tietokanta
* 
* Aarre: Kuopion lyseon kirjaston aineistosivut
ULEB

**ULEB** (lyhennelmä ranskankielisestä nimestä **Union des Ligues Européennes de Basket**) on eurooppalaisten koripallosarjojen yhteistyön kehittämiseen pyrkivä järjestö. Nykyään järjestöön kuuluu 15 Euroopan huippusarjaa.

## Historia
Italian liiga, Espanjan liiga ja Ranskan liiga perustivat ULEB:in 25. kesäkuuta 1991 Roomassa. Ensimmäinen mukaan liittynyt sarja oli Kreikan liiga, joka tuli mukaan vuonna 1996. 

Vuonna 1999 mukaan tulivat Belgian liiga, Ison-Britannian liiga ja Sveitsin liiga. Lokakuussa 2001 mukaan liittyivät Saksan liiga, Hollannin liiga sekä Puolan liiga. Vuonna 2002 Adrianmeren liiga tuli mukaan yhdessä Itävallan liigan kanssa. 2003 mukaan liittyi Liettuan liiga. 2004 Tšekin liiga liittyi mukaan ja viimeisin lisäys tuli vuonna 2005, kun Israelin liiga liittyi mukaan. 

## Presidentit

## Katso myös
*Euroliiga
*ULEB Eurocup

## Lähteet

## Aiheesta muualla
*Virallinen kotisivu 
*Euroliiga
Rombakstøtta

**Rombakstøtta** () on Skandeihin kuuluva vuorenhuippu Narvikin kunnassa, Norjassa. Huipun korkeus merenpinnan tasosta on 1&nbsp;230 metriä.

## Lähteet
Daniel Ekwall

**Daniel Ekwall** (sukunimi vuoteen 1806 *Tarckén*; 17. joulukuuta 1780 Humppila – 6. maaliskuuta 1835 Karjalohja) oli suomalainen kirkkoherra ja arkkiveisun kirjoittaja.

Ekwallin vanhemmat olivat Humppilan lukkari Gabriel Tarkenius ja Maria Mattsdotter. Hän kävi Turun katedraalikoulua ja pääsi ylioppilaaksi 1802. Ekwall vihittiin papiksi 1806 ja hän suoritti pastorintutkinnon 1820. Ekwall oli Tammelan kirkkoherran apulaisena 1806 ja armovuodensaarnaajana Tammelassa 1807 sekä Eckerössä 1809. Hän toimi Hammarlandin kirkkoherran apulaisena 1811, Kumlingen vt. kirkkoherrana 1812–1816 ja armovuodensaarnaajana Alastarolla 1816. Ekwall oli sitten Nousiaisten pitäjänapulaisena 1819–1822, Marttilan kappalaisena 1822–1828 sekä Karjalohjan kirkkoherrana vuodesta 1828.

Ekwall kirjoitti arkkiveisun Turun palosta 1827 sekä 1819 huoneenpeilin nimellä rahvalle tarkoitetun hyviin tapoihin ja säädyllisyyteen ohjaavan kirjoitelman.

## Teoksia
*  *Huonen-speili, ensin kaikille yhteisesti, sitte alhaisemmille säädyille, erinomaisesti, neuwoxi hywään ja karttamisexi pahaa*. Turku 1818, 2. painos 1850
* *Walitus-wirsi sen surkian tuli-palon ylitse, joka Turun kaupungin häwitti sinä 4 ja 5 päiwänä syyskuusa 1827. Kokoon pandu Dan. Ekwallilda, Jer. Wal. W. 4: 11. Herra on Zionisa tulen sytyttänyt, joka myös hänen perustuksensa polttanut on*. Turku 1828

## Lähteet
* Suomen kirjailijat tietokanta
* 
*
Vaihtokauppa

**Vaihtokauppa** tarkoittaa kaupankäyntiä, jossa ei käytetä rahaa vaihdonvälineenä. Vaihtokaupassa vaihdetaan tavaroita ja palveluita toisiin tavaroihin ja palveluihin. Rahan käyttö vaihdon välineenä on kätevämpää kuin vaihtokauppa, minkä vuoksi rahan käyttö vaihdonvälineenä on vallitseva kaupankäynnin muoto. Vaihtokauppa otetaan usein jossain määrin kansalaisten aloitteesta käyttöön, kun valuutta kärsii hyperinflaatiosta.

Vaihtokauppa on periaatteessa eri asia kuin bilateraalinen kauppa, jossa arvon mittana on kuitenkin raha muuntuvine kursseineen.

## Verotus
Henkilöiden välinen vaihtokauppa on veronalaista työtä, kun tehdystä työstä sovitaan annettavaksi vastike. Verohallinnon mukaan kaikki vastikkeellisesta työstä saadut tulot on ilmoitettava veroilmoituksella, vaikka ne olisivat tavaraa tai työtä.

## Lähteet

## Aiheesta muualla